techiaith/cofnodycynulliad_en-cy huggingface dataset:
English: Llywydd, the start of last week saw a significant increase of coronavirus cases in the Caerphilly Borough County Council area, in absolute terms and as a proportion of people tested. On 8 September, following a request by public authorities, Ministers introduced measures to control the virus and to protect public health.
Welsh: Llywydd, cafwyd cynnydd sylweddol i nifer yr achosion o coronafeirws yn ardal Cyngor Bwrdeistref Sirol Caerffili ddechrau'r wythnos diwethaf, mewn termau absoliwt ac fel cyfran o'r bobl a brofwyd. Ar 8 Medi, yn dilyn cais gan awdurdodau cyhoeddus, cyflwynodd Gweinidogion fesurau i reoli'r feirws ac i ddiogelu iechyd y cyhoedd.
English: I thank the First Minister for his answer. When the lockdown was announced last week, it threw many residents in Caerphilly into confusion, and I was inundated with messages from people who are anxious to find out what effect it would have on their circumstances. It took nearly 24 hours before guidance was published clarifying where the parents who shared custody of their children and live on either side of the county border could see their children, whether bereaved family members could attend funerals and whether people who were shielding earlier in the year would be asked to do so again. That was 24 hours of unnecessary distress and angst that could have been avoided if the guidelines had been published at the same time as the announcement. Now that areas like Newport and Merthyr and also possibly facing lockdowns, would you, First Minister, please provide a guarantee that detailed guidelines will in future be published as soon as any lockdowns are announced, and that any changes to guidelines are communicated in advance of implementation, so that people are given time to prepare?
Welsh: Diolchaf i'r Prif Weinidog am ei ateb. Pan gyhoeddwyd y cyfyngiadau symud yr wythnos diwethaf, fe greodd ddryswch ymhlith llawer o drigolion Caerffili, a chefais fy moddi mewn negeseuon gan bobl sy'n awyddus i gael gwybod pa effaith y byddai'n ei chael ar eu hamgylchiadau. Cymerodd bron i 24 awr cyn i ganllawiau gael eu cyhoeddi yn egluro ble y gallai'r rhai a oedd yn rhannu gwarchodaeth dros eu plant ac sy'n byw ar y naill ochr a'r llall i'r ffin sirol weld eu plant, pa un a fyddai aelodau teulu mewn profedigaeth yn cael mynd i angladdau, a pha un a fyddai gofyn i bobl a oedd yn gwarchod yn gynharach yn y flwyddyn wneud hynny unwaith eto. Roedd hynny yn 24 awr o bryder ac ing diangen y gellid bod wedi eu hosgoi pe byddai'r canllawiau wedi cael eu cyhoeddi ar yr un pryd â'r cyhoeddiad. Nawr bod ardaloedd fel Casnewydd a Merthyr hefyd yn wynebu cyfyngiadau symud erbyn hyn, a fyddech chi cystal, Prif Weinidog, â rhoi sicrwydd y bydd canllawiau manwl yn cael eu cyhoeddi cyn gynted ag y cyhoeddir unrhyw gyfyngiadau symud yn y dyfodol, a bod unrhyw newidiadau i ganllawiau yn cael eu mynegi cyn eu gweithredu, fel bod pobl yn cael amser i baratoi?
English: As a resident of the Caerphilly constituency, I've seen at first hand the sacrifices that people are making in complying with the restrictions in which we're living under, which were very clear in the outset, but have led to some questions from residents with specific scenarios. One I've been dealing with are people who've been required to cancel holidays, pre-booked holidays, and I have to say the travel industry has not responded well, particularly with regard to refunds, although there has been some scope for rebooking. And I have to say EasyJet and Ryanair have been particular standout examples of companies that seem to care little for the health and well-being and, indeed, legal obligations of their passengers, and that has been very disappointing. The Welsh Government has done the right thing by writing to the travel industry and the insurance industry with very clear instructions for them, and what they need to do to respond to people to meet their legal obligations. The UK Government too now needs to step up and provide support for people who are affected by these circumstances - for those affected passengers. So, can I ask the First Minister has he had a response from the travel industry and the insurance industry; when does he expect to get that response if he hasn't had it so far; and would he also call on the UK Government to take immediate action for those passengers affected?
Welsh: Fel un o drigolion etholaeth Caerffili, rwyf i wedi gweld yn bersonol yr aberth y mae pobl yn ei wneud i gydymffurfio â'r cyfyngiadau yr ydym ni'n byw oddi tanynt, a oedd yn eglur iawn o'r cychwyn, ond sydd wedi arwain at rai cwestiynau gan drigolion mewn sefyllfaoedd penodol. Un yr wyf i wedi bod yn ymdrin ag ef yw pobl y bu'n ofynnol iddyn nhw ganslo gwyliau, gwyliau a drefnwyd ymlaen llaw, ac mae'n rhaid i mi ddweud nad yw'r diwydiant teithio wedi ymateb yn dda, yn enwedig o ran ad-daliadau, er bu rhywfaint o le i aildrefnu. Ac mae'n rhaid i mi ddweud bod EasyJet a Ryanair wedi bod yn enghreifftiau arbennig o amlwg o gwmnïau y mae'n ymddangos nad ydyn nhw'n poeni fawr ddim am iechyd a llesiant ac, yn wir, rhwymedigaethau cyfreithiol eu teithwyr, ac mae hynny wedi bod yn siomedig iawn. Mae Llywodraeth Cymru wedi gwneud y peth iawn drwy ysgrifennu at y diwydiant teithio a'r diwydiant yswiriant gyda chyfarwyddiadau eglur iawn ar eu cyfer, a'r hyn y mae angen iddyn nhw ei wneud i ymateb i bobl i gyflawni eu rhwymedigaethau cyfreithiol. Mae angen i Lywodraeth y DU hefyd gamu ymlaen nawr a rhoi cymorth i bobl y mae'r amgylchiadau hyn wedi effeithio arnyn nhw - i'r teithwyr hynny sydd wedi eu heffeithio. Felly, a gaf i ofyn i'r Prif Weinidog a yw wedi cael ymateb gan y diwydiant teithio a'r diwydiant yswiriant; pryd y mae e'n disgwyl cael yr ymateb hwnnw os nad yw wedi ei gael hyd yma; ac a wnaiff ef hefyd alw ar Lywodraeth y DU i gymryd camau ar unwaith ar ran y teithwyr hynny sydd wedi eu heffeithio?
English: Llywydd, can I begin by thanking the Member and his staff for the enormous efforts I know they have made over the last week to respond to literally thousands of enquiries from Caerphilly residents, and for the way that he has taken up issues of this sort on their behalf? He's right, of course, that Vaughan Gething and Lee Waters wrote ministerially to the association of British travel agents and of British insurers back on 10 September; they said in the letter that it's incumbent on the travel and insurance industries to take the necessary steps to mitigate the financial impact of restrictions on members of the travelling public whose travel plans have been disrupted. We are yet to receive a reply to that letter. My colleague Ken Skates will chair a quadrilateral meeting of Ministers later this week who have responsibilities in these areas, and he will certainly be raising these matters with the UK Government as well, because these impacts are not confined to Wales, Llywydd. There are people in many other parts of the United Kingdom who find restrictions imposed locally that have an impact on their ability to fulfil travel plans, but it is not their fault at all that they're in that position, and the industry needs to respond accordingly.
Welsh: Llywydd, a gaf i ddechrau drwy ddiolch i'r Aelod a'i staff am yr ymdrechion enfawr y gwn eu bod nhw wedi eu gwneud dros yr wythnos ddiwethaf i ymateb i filoedd o ymholiadau, yn llythrennol, gan drigolion Caerffili ac am y ffordd y mae ef wedi codi materion o'r math hwn ar eu rhan? Mae e'n iawn, wrth gwrs, bod Vaughan Gething a Lee Waters wedi ysgrifennu yn weinidogol at gymdeithas asiantau teithio Prydain ac yswirwyr Prydain yn ôl ar 10 Medi; dywedasant yn y llythyr ei bod yn ddyletswydd ar y diwydiannau teithio ac yswiriant i gymryd y camau angenrheidiol i liniaru effaith ariannol cyfyngiadau ar aelodau o'r cyhoedd sy'n teithio y tarfwyd ar eu cynlluniau teithio. Nid ydym ni wedi cael ateb i'r llythyr hwnnw eto. Bydd fy nghyd-Weinidog Ken Skates yn cadeirio cyfarfod pedairochrog yn ddiweddarach yr wythnos hon rhwng Gweinidogion sydd â chyfrifoldebau yn y meysydd hyn, a bydd yn sicr yn codi'r materion hyn gyda Llywodraeth y DU hefyd, gan nad yw'r effeithiau hyn wedi eu cyfyngu i Gymru, Llywydd. Mae pobl mewn sawl rhan arall o'r Deyrnas Unedig sy'n gweld cyfyngiadau yn cael eu gorfodi yn lleol sy'n effeithio ar eu gallu i gyflawni cynlluniau teithio, ond nid eu bai nhw o gwbl yw eu bod nhw yn y sefyllfa honno, ac mae angen i'r diwydiant ymateb yn unol â hynny.
English: Thank you very much, Dai Lloyd. The council tax base for Wales is more up-to-date and accurate than is the case in England and Scotland. The Welsh Government will publish a document discussing a range of alternative approaches to council taxation in Wales later in the autumn, including rebanding.
Welsh: Diolch yn fawr iawn, Dai Lloyd. Mae sylfaen y dreth gyngor ar gyfer Cymru yn fwy cyfredol a chywir nag yw yn Lloegr ac yn yr Alban. Bydd Llywodraeth Cymru yn cyhoeddi dogfen yn hwyrach yn yr hydref yn trafod ffyrdd eraill o weithredu yng Nghymru, gan gynnwys diwygiadau ac ailfandio.
English: First Minister, you'll be aware that if a property has been improved or extended since it was placed in a council tax band, the Valuation Office Agency review the banding to take account of the alterations when it's sold. However, it is clear that there are problems with the system, with delays experienced in informing residents of changes. Now, constituents of mine last month found out that their council tax banding had jumped two bands, and are now being asked to pay the additional council tax - around £1,000 - backdated to when the property was bought, in November 2018. Now, do you agree that this is unfair and will you agree to look into changing the guidance around the backdating of council tax payments in these circumstances?
Welsh: Prif Weinidog, byddwch yn ymwybodol, os yw eiddo wedi ei wella neu ei ymestyn ers ei roi mewn band treth gyngor, bod Asiantaeth y Swyddfa Brisio yn adolygu'r bandiau i gymryd y newidiadau i ystyriaeth pan gaiff ei werthu. Fodd bynnag, mae'n amlwg bod problemau gyda'r system, gydag oedi o ran hysbysu preswylwyr am newidiadau. Nawr, canfu rhai o'm hetholwyr i fis diwethaf bod eu band treth gyngor wedi neidio dau fand, a gofynnir nawr iddyn nhw dalu'r dreth gyngor ychwanegol - tua £1,000 - wedi'i hôl-ddyddio i'r adeg y prynwyd yr eiddo, ym mis Tachwedd 2018. Nawr, a ydych chi'n cytuno bod hyn yn annheg ac a wnewch chi gytuno i ystyried newid y canllawiau ar ôl-ddyddio taliadau treth gyngor o dan yr amgylchiadau hyn?
English: Well, Llywydd, can I thank Dr Lloyd for raising this concerning issue? I've seen, as it happens, the letter that he wrote on 7 September to Julie James, and I've asked Welsh Government officials to contact him direct, if he's happy for that to happen, just to find out a few more details of the cases that lie behind the letter, so we can pursue them properly. The information I have is that there is less discretion than in other areas of council tax liability in the law in relation to the sort of rebanding to which Dr Lloyd's letter refers. There is a free appeals process for anybody who feels that the system has not been fairly implemented, and that is to the valuation tribunal. But the points that the Member raises are concerning ones, and, with his permission, we'll pursue them in more detail with him directly, so that we can see whether there is anything we can do to assist.
Welsh: Wel, Llywydd, a gaf i ddiolch i Dr Lloyd am godi'r mater hwn sy'n peri pryder? Rwyf i wedi gweld, fel y mae'n digwydd, y llythyr a ysgrifennodd ar 7 Medi at Julie James, ac rwyf i wedi gofyn i swyddogion Llywodraeth Cymru gysylltu ag ef yn uniongyrchol, os yw e'n hapus i hynny ddigwydd, dim ond i gael gwybod ychydig mwy o fanylion am yr achosion sy'n sail i'r llythyr, fel y gallwn ni fynd ar eu trywydd yn briodol. Yr wybodaeth sydd gen i yw bod llai o ddisgresiwn nag mewn meysydd eraill o atebolrwydd yn y gyfraith yn ymwneud â'r dreth gyngor o ran y math o ailfandio y mae llythyr Dr Lloyd yn cyfeirio ato. Mae proses apelio rhad ac am ddim i unrhyw un sy'n teimlo nad yw'r system wedi cael ei gweithredu'n deg, ac mae honno i'r tribiwnlys prisio. Ond mae'r pwyntiau y mae'r Aelod yn eu codi yn rhai sy'n peri pryder, a chyda'i ganiatâd, byddwn yn mynd ar eu trywydd yn fwy manwl gydag ef yn uniongyrchol, er mwyn i ni allu gweld a oes unrhyw beth y gallwn ni ei wneud i gynorthwyo.
English: Yes. I was calling a supplementary - you stick to your job; I'll stick to mine. [ Laughter.] That was very kindly meant, and that's your questions for this afternoon complete, First Minister. Sorry to tell you off right at the end.
Welsh: Ie. Roeddwn i'n galw cwestiwn atodol - cadwch chi at eich swydd chi; mi wnaf innau gadw at fy un i. [ Chwerthin.] Bwriadwyd i hynny fod yn garedig iawn, a dyna'ch cwestiynau ar gyfer y prynhawn yma wedi eu cwblhau, Prif Weinidog. Mae'n ddrwg gen i ddweud y drefn wrthych chi ar y diwedd.
English: Questions next to the Deputy Minister and Chief Whip, and the first question is from Darren Millar.
Welsh: Cwestiynau nesaf i'r Dirprwy Weinidog a'r Prif Chwip, ac mae'r cwestiwn cyntaf yna gan Darren Millar.
English: I recognise and support the freedom to hold and practise belief in Wales. I'm pleased to have worked with the Wales faith communities forum and the reopening places of worship task and finish group to support the phased and safe reopening of places of worship.
Welsh: Rwy'n cydnabod ac yn cefnogi'r rhyddid i fod â chred ac i'w harfer yng Nghymru. Rwy'n falch o fod wedi gweithio gyda fforwm cymunedau ffydd Cymru a'r grŵp gorchwyl a gorffen ar ailagor mannau addoli i gefnogi ailagor mannau addoli yn raddol ac yn ddiogel.
English: Thank you for that answer, Deputy Minister. One of the issues that has been raised with me by members of various faith communities, but particularly the Christian community, is the impact of the restrictions on the ability to worship through song in our churches at the moment, for congregational singing. I don't know whether you are familiar with recent research, which was published by the University of Bristol, which seems to suggest that singing doesn't produce substantially more respiratory particles than speaking at a similar volume. Therefore, will you look again at the current coronavirus restrictions in relation to worship in churches, and the ability of congregations to sing as part of their worship, and consider that piece of research in order to assist your decision?
Welsh: Diolch am yr ateb yna, Dirprwy Weinidog. Un o'r materion a godwyd gyda mi gan aelodau o wahanol gymunedau ffydd, ond yn enwedig y gymuned Gristnogol, yw effaith y cyfyngiadau ar y gallu i addoli drwy gân yn ein heglwysi ar hyn o bryd, ar gyfer canu cynulleidfaol. Wn i ddim a ydych chi'n gyfarwydd a gwaith ymchwil diweddar, a gyhoeddwyd gan Brifysgol Bryste, y mae'n ymddangos ei fod yn awgrymu nad yw canu yn cynhyrchu llawer iawn mwy o ronynnau anadlol na siarad ar uchder tebyg. Felly, a wnewch chi edrych eto ar y cyfyngiadau coronafeirws presennol yng nghyswllt addoli mewn eglwysi, a gallu cynulleidfaoedd i ganu yn rhan o'u haddoliad, ac ystyried y darn hwnnw o waith ymchwil i gynorthwyo eich penderfyniad?
English: Thank you very much, Darren Millar, for that supplementary question. I would say at the outset that the Welsh Government is very grateful to our Wales faith communities forum, and you're well aware of the full and diverse membership of that, and their advice and guidance they've given us - they have a task and finish group - advice and guidance they've given us on reopening places of worship. And they have reopened on a safe basis, in terms of their advice, guidance and the science. But I am very well aware that music and singing are an important part of services and ceremonies. It's greatly missed, and we're actively looking at this, based on scientific advice again, and the guidance from the task and finish and ceremonies group. I hope we'll able to make further announcements.
Welsh: Diolch yn fawr iawn, Darren Millar, am y cwestiwn atodol yna. Byddwn i'n dweud i gychwyn bod Llywodraeth Cymru yn ddiolchgar iawn i'n fforwm cymunedau ffydd yng Nghymru, ac rydych chi'n ymwybodol iawn o aelodaeth lawn ac amrywiol hwnnw, a'r cyngor a'r cyfarwyddyd y maen nhw wedi eu rhoi i ni - mae ganddyn nhw grŵp gorchwyl a gorffen - cyngor a chyfarwyddyd y maen nhw wedi eu rhoi i ni ar ailagor mannau addoli. Ac maen nhw wedi ailagor yn ddiogel, ar sail eu cyngor, eu cyfarwyddyd a'r wyddoniaeth. Ond rwy'n ymwybodol iawn bod cerddoriaeth a chanu yn rhan bwysig o wasanaethau a seremonïau. Mae hiraeth mawr ar ei ôl, ac rydym ni wrthi'n edrych ar hyn, yn seiliedig ar gyngor gwyddonol unwaith eto, a'r cyfarwyddyd gan y grŵp gorchwyl a gorffen a seremonïau. Rwy'n gobeithio y byddwn ni'n gallu gwneud cyhoeddiadau pellach.
English: Through working with partner organisations across the UK, our delivery of awareness raising, accredited training, and through improved intelligence gathering to support criminal investigations and support for victims, the Welsh Government is at the forefront of the fight against these appalling crimes.
Welsh: Trwy weithio gyda sefydliadau partner ledled y DU, ein gwaith o godi ymwybyddiaeth, hyfforddiant achrededig, a thrwy gasglu gwybodaeth yn well i gefnogi ymchwiliadau troseddol a chymorth i ddioddefwyr, mae Llywodraeth Cymru ar flaen y gad yn y frwydr yn erbyn y troseddau gwarthus hyn.
English: Thank you, Deputy Minister. The anti-slavery charity, Unseen UK, has warned that, due to the economic downturn due to the current crisis, we are likely to see an increase in human trafficking - the two things normally going hand in hand. Will the Deputy Minister assure me that she will take action to try and prevent this, to raise awareness of and recognition of the signs of modern slavery?
Welsh: Diolch, Dirprwy Weinidog. Mae'r elusen gwrth-gaethwasiaeth, Unseen UK, wedi rhybuddio ein bod ni'n debygol, oherwydd y dirywiad economaidd oherwydd yr argyfwng presennol, o weld cynnydd i fasnachu pobl - gan fod y ddau beth yn mynd law yn llaw fel rheol. A wnaiff y Dirprwy Weinidog fy sicrhau y bydd hi'n cymryd camau i geisio atal hyn, i godi ymwybyddiaeth o arwyddion caethwasiaeth fodern ac adnabyddiaeth ohonyn nhw?
English: I would thank again the Member for that additional question, because it is vital that we recognise that this can be an issue in terms of the adverse impact of COVID-19, which could lead to an increase in trafficking. What's very important - . As I've said, it's about co-ordinated action. The response to slavery in Wales was bolstered, as, of course, we know, by the appointment of the Welsh Government anti-slavery co-ordinator, who's working actively with key agencies to determine scale, types and location of slavery in Wales, but also improving that intelligence and recording of incidents in Wales, very much working with the UK Government using the national referral mechanism and looking at that in terms of the impact of COVID-19.
Welsh: Hoffwn ddiolch eto i'r Aelod am y cwestiwn ychwanegol yna, oherwydd mae'n hanfodol ein bod ni'n cydnabod y gall hyn fod yn broblem o ran effaith niweidiol COVID-19, a allai arwain at gynnydd mewn masnachu pobl. Yr hyn sy'n bwysig iawn - . Fel yr wyf i wedi ei ddweud, mae'n golygu gweithredu cydgysylltiedig. Atgyfnerthwyd yr ymateb i gaethwasiaeth yng Nghymru, fel y gwyddom, wrth gwrs, gan benodiad cydgysylltydd gwrth-gaethwasiaeth Llywodraeth Cymru, sy'n gweithio yn ymarferol gydag asiantaethau allweddol i bennu graddfa, mathau a lleoliad caethwasiaeth yng Nghymru, ond sydd hefyd yn gwella'r wybodaeth honno a'r broses o gofnodi digwyddiadau yng Nghymru, gan weithio yn helaeth iawn gyda Llywodraeth y DU gan ddefnyddio'r dull atgyfeirio cenedlaethol ac edrych ar hynny yng nghyd-destun effaith COVID-19.
English: Further to the previous question, we're seeing data published in June showing that, for the first time, Minister, since 2016, the reports of suspected modern slavery in the UK were down by 14 per cent, and this is raising the worry that it's actually that victims are being pushed further out of sight and away from seeking help. So, can I ask our Welsh Government to make formal representations to UK Ministers, to first of all give the Gangmasters and Labour Abuse Authority the resources to do their job, as they are at full stretch already, and also to urge UK Ministers to speed up the national referral mechanisms for victims to access care from housing and healthcare to legal aid, because this is a process that can currently take from six weeks to, indeed, several years? Thank you, Minister.
Welsh: Yn dilyn y cwestiwn blaenorol, rydym ni'n gweld data a gyhoeddwyd ym mis Mehefin sy'n dangos, am y tro cyntaf ers 2016, Gweinidog, bod yr adroddiadau o gaethwasiaeth fodern dybiedig yn y DU wedi gostwng gan 14 y cant, ac mae hyn yn codi'r pryder mai'r ffaith mewn gwirionedd yw bod dioddefwyr yn cael eu gwthio ymhellach allan o'r golwg ac oddi wrth gofyn am gymorth. Felly, a gaf i ofyn i'n Llywodraeth Cymru gyflwyno sylwadau ffurfiol i Weinidogion y DU, i roi'r adnoddau i'r Awdurod Meistri Gangiau a Cham-drin Llafur wneud eu gwaith yn gyntaf oll, gan eu bod wedi'u hymestyn i'r eithaf eisoes, a hefyd i annog Gweinidogion y DU i gyflymu'r dulliau atgyfeirio cenedlaethol i ddioddefwyr allu cael gofal yn amrywio o dai a gofal iechyd i gymorth cyfreithiol, oherwydd mae hon yn broses a all gymryd ar hyn o bryd o chwe wythnos i sawl blwyddyn, yn wir? Diolch, Gweinidog.
English: Thank you to Huw Irranca-Davies. Following on that important point about the impact of the pandemic, and just to add to the points that I made earlier on, we are continuing to work with our partners in the National Crime Agency, police, Gangmasters and Labour Abuse Authority, but also including all those non-governmental organisations and charities, such as BAWSO, New Pathways and Barnardo's in Wales, raising awareness of slavery, dealing with any incidents that are reported, rescuing and supporting victims where possible. And I think the interesting issue is that reports across Wales have remained consistent. We're in regular contact with the Home Office modern slavery unit, and they are actually now reviewing the national referral mechanism process. And I think your point about access to legal aid is crucial. And we have to recognise, of course, that modern slavery is a reserved matter, and the Home Office will be, obviously, crucially important to take these messages back in terms of the impact of the pandemic, so that we can be aware of and tackle trafficking.
Welsh: Diolch i Huw Irranca-Davies. Yn dilyn y pwynt pwysig yna am effaith y pandemig, a dim ond i ychwanegu at y pwyntiau a wnes i yn gynharach, rydym ni'n parhau i weithio gyda'n partneriaid yn yr Asiantaeth Troseddu Cenedlaethol, yr heddlu, yr Awdurdod Meistri Gangiau a Cham-drin Llafur, ond hefyd yn cynnwys yr holl sefydliadau ac elusennau anllywodraethol hynny, fel BAWSO, Llwybrau Newydd a Barnardo's yng Nghymru, gan godi ymwybyddiaeth o gaethwasiaeth, ymdrin ag unrhyw ddigwyddiadau sy'n cael eu hadrodd, gan achub a chynorthwyo dioddefwyr pan fo hynny'n bosibl. A chredaf mai'r elfen ddiddorol yw bod adroddiadau ledled Cymru wedi aros yn gyson. Rydym ni mewn cysylltiad rheolaidd ag uned caethwasiaeth fodern y Swyddfa Gartref, ac maen nhw bellach yn adolygu proses y dull atgyfeirio cenedlaethol. Ac rwy'n credu bod eich pwynt am allu cael gafael ar gymorth cyfreithiol yn hollbwysig. Ac mae'n rhaid i ni gydnabod, wrth gwrs, bod caethwasiaeth fodern yn fater a gadwyd yn ôl, a bydd y Swyddfa Gartref, yn amlwg, yn hollbwysig i fynd â'r negeseuon hyn yn ôl o ran effaith y pandemig, fel y gallwn ni fod yn ymwybodol o fasnachu pobl a mynd i'r afael ag ef.